CELEX: 32012R0696
Language: lt
Date: 2012-07-25 00:00:00
Title: 2012 m. liepos 25 d. Komisijos įgyvendinimo reglamentas (ES) Nr. 696/2012 dėl tam tikrų prekių klasifikavimo Kombinuotojoje nomenklatūroje

31.7.2012   
            
            
               LT
            
            
               Europos Sąjungos oficialusis leidinys
            
            
               L 203/30
            
         KOMISIJOS ĮGYVENDINIMO REGLAMENTAS (ES) Nr. 696/2012
   2012 m. liepos 25 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba kurioje ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;
            
         
               (3)
            
            
               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
            
         
               (4)
            
            
               reikėtų numatyti, kad šio reglamento nuostatų neatitinkančia valstybių narių muitinių suteikta privalomąja tarifine informacija apie prekių klasifikavimą Kombinuotojoje nomenklatūroje jos turėtojas galėtų remtis dar tris mėnesius, kaip nustatyta 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalyje;
            
         
               (5)
            
            
               šiame reglamente numatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Valstybių narių muitinių suteikta privalomąja tarifine informacija, neatitinkančia šio reglamento nuostatų, dar galima remtis tris mėnesius, kaip nustatyta Reglamento (EEB) Nr. 2913/92 12 straipsnio 6 dalyje.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. liepos 25 d.
      
         
            Komisijos vardu Pirmininko pavedimu
         
         Algirdas ŠEMETA
         
            Komisijos narys
         
      
   
   
      (1)  OL L 256, 1987 9 7, p. 1.
   
      (2)  OL L 302, 1992 10 19, p. 1.
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Vidpadžiai, sudaryti iš lanksčios, dvišakio formos, spyruokliuojančios dalies, pagamintos iš plieno, ir keičiamo paminkštinto įkloto iš įvairių medžiagų.
                  Vidpadžiai pritaikomi pagal kliento pėdos atspaudą ir kūno svorį.
                  Vidpadžiai skirti pėdoms ir visam kūnui tenkančiai apkrovai sumažinti. Tritaškė vidpadžių atramos sistema skirta raiščiams, sausgyslėms ir raumenims palaikyti, pakelti ir stiprinti. Ji sušvelnina smūgius, tolygiai paskirsto kūno svorį visai pėdai ir gali kompensuoti plokščiapėdystės sukeliamą neigiamą poveikį. Paminkštintas įklotas masažuoja pėdą.
                  
                      (1) Žr. paveikslėlį.
               
               
                  6406 90 50
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis ir KN kodus 6406, 6406 90 ir 6406 90 50 atitinkančiais prekių aprašymais.
                  Vidpadžiai nėra skirti ortopedinei padėčiai koreguoti, kadangi jie nėra specialiai pritaikyti defektams koreguoti, bet skirti pėdų ir kūno komfortui gerinti ir esančių problemų neigiamam poveikiui sumažinti (žr. 90 skirsnio 6 pastabą).
                  Todėl gaminys nepriskirtinas 9021 pozicijai kaip ortopedijos įtaisai.
                  Todėl vidpadžiai klasifikuotini kaip išimami vidpadžiai priskiriant KN kodą 6406 90 50.
               
            
         
      
         (1)  Paveikslėlis pateikiamas tik dėl informacijos.